Poštovani,

Na osnovu sastanka koji smo održali u petak, 24.02.2023. godine povodom organizovanja seminara u Kuršumlijskoj Banji u periodu **11.10.2023 - 13.10.2023. godine,** dajemo Vam sledeću ponudu:

Cena boravka u hotelu Planinka povodom vašeg seminara bi bila **8.500 dinara po osobi dnevno u dvokrevetnoj sobi** (u kojoj bi boravile dve osobe).

*Doplata za jednokrevetnu sobu - 500 dinara dnevno;*

*Doplata za komfort sobu - 800 dinara po osobi dnevno;*

*Doplata za apartman – 1.500 dinara po osobi dnevno.*

U ovu cenu je uračunat **pun panision**:

* doručak i večera na bazi švedskog stola;
* ručak - klasičan način usluživanje koji podrazumeva najmanje 3 vrste jela (pored supe /čorbe, salate i deserta.)

Pored smeštaja i hrane, aranžman obuhvata korišćenje **kompletnog Wellness centra Banjska** oba dana boravka. Wellness centar ima bogat sadržaj: saune (finska I infracrvena), parno kupatilo, tepidarijumi, hladna pećina, potezno vedro, slane sobe, sobe za odmor, kneipp staza, nekoliko bazena različitih dimenzija (otvoreni, zatvoreni, dečiji; **temperatura vode u bazenima je 32-36°C ).**

U cenu je uračunata i **po jedna kafe pauza dnevno** koja podrazumeva:

* kafa / čaj,
* Prolom voda,
* kisela voda
* voćni tanjir.

Aranžman uključuje **svečanu večeru sa muzikom i po dva domaća pića** za svakog učesnika seminara.

Izlet do Đavolje Varoši je fakultativan. Doplata za izlet podrazumeva prevoz na relaciji Kuršumlijska Banje - Đavolja Varoš i obratno, ulaznicu za Đavolju Varoš i usluge našeg vodiča.

U nadi za saradnjom,

S poštovanjem,

Stefan Đokić,

upravnik Kuršumlijske Banje